system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Eroziunea solului?
assistant
Prin eroziune se înțelege degradarea solului sau a rocilor, caracterizată prin desprinderea particulelor neconsolidate și îndepărtarea lor prin acțiunea ploii sau a vântului. Eroziunea poate fi combătută prin lucrări hidrotehnice, împăduriri etc. Eroziunea solului este deplasarea particulelor de solid de la suprafața uscatului prin acțiunea vântului, apei sau gheții sau ca urmare a acțiunii unor organisme vii (bioeroziune).

Eroziunea este de mai multe feluri:
 eroziune eoliană – îndepărtarea progresivă a fragmentelor de sol și roci prin acțiunea vântului.
 eroziune fluvială- distrugerea progresivă a materialului din albia și din malurile unui râu. Stabilizarea malurilor se poate face prin plantarea de copaci.
 eroziune glaciară - îndepartarea progresivă a rocilor de bază, a solului și a altor materiale de către ghețari.
 eroziune marină - îndepărtarea treptată a materiilor din alcătuirea zonei litorale de către mare.
 eroziune pluvială - eroziune areolară incipientă, rezultată prin izbirea solului, descoperit de vegetatie, de către picăturile de ploaie.
 eroziune termică - topirea unor bucăți de gheață încorporate în sedimentele de mal sau de albie, ce antrenează particule de sol, creând denivelări, nișe de mal etc.

Puterea ploii 
Forța erozivă a apei de ploaie îndepărtează treptat straturile succesive de suprafață, lăsând în urmă zone de roci rezistente la eroziune, care apar ca stânci sau munți izolați.

Stâlpii de pământ 

Stâlpii de pământ au diferite porecle: "Oamenii micuți" sau "ciuperci de pământ" în nordul Italiei, "doamne cu pălării"(demoiselles coiffées) în Alpii Francezi și "hoodoo" în America de Nord.

În zonele semiaride, materialul afânat de la suprafață și rocile solubile pot fi cărate de ploile bruște și puternice, cu excepția locurilor în care zona de dedesubt e protejată de roci mai dure. O inundație poate deplasa atat de mult material, încat lasă în urmă stâlpi de rocă mai moale, având în vârf formațiuni de rocă rezistentă la eroziune.

Arce 

Deși pare curios, tot apa este răspunzătoare și de crearea arcelor de piatră. Apa de ploaie spală grăunțele de gresie, iar iarna, prin dilatarea gheții, se rup fragmente de rocă, expunând noi zone pentru eroziune. Astfel, cu timpul, gura din arc se mărește.

Vânt și nisip 

Eroziunea vântului e semnificativă doar în regiunile aride și deșerturi, unde deplasează nisipul și solul. Regiunea White Sands, din New Mexico (SUA), e acoperită de un strat de nisip și gips care a fost erodart de pe munții de vest și depus aici. Când vântul miscă nisipul, acesta se depune în jurul unor obstacole precum rocile și vegetația. Vântul care cară nisip bate pe lângă aceste depuneri, lăsând în urmă copaci cu un înveliș de nisip.

Vezi și 
 Sol (strat al Pământului)

Lectură suplimentară 
 Eroziunea solului - prevenirea și combaterea ei, Gh. I. Neagu, Editura Agro-Silvică de Stat, București, 1956
 Eroziunea solului pe terenurile agricole și combaterea ei, Mircea Moțoc, Florin Trășculescu, Editura Agro-Silvică de Stat, 1959
 Modelarea naturală a reliefului și eroziunea accelerată, Victor Tufescu, Academia RSR, 1966
 Eroziunea solului și metodele de combatere, Mircea Moțoc, Stelian Munteanu, Vasile Băloiu, Editura Ceres, București, 1975
 Eroziunea solului: esența, consecințele, minimalizarea și stabilizarea procesului, Dan Nour, Editura Pontos, Chișinău, 2004
 Eroziunea de adâncime - măsuri de protecție, Carmen Maftei, Lucica Roșu, Constantin Buta, Editura Matrix Rom, București, 2007
 Eroziunea și combaterea eroziunii solurilor, Mihai Parichi, Editura Fundației "România de Mâine", București, 2007
 Eroziunea hidrică și impactul asupra mediului, Marcel Dirja, Viorel Budiu, Ioan Păcurar, Editura Risoprint, Cluj-Napoca, 2002

Legături externe 
 Eroziunea solului - procese de eroziune a solului, combaterea eroziunii, Creeaza.com

Eroziune
Gospodărirea apelor
Pedologie (soluri)